Երմոլովկա (Կրասնոդարի երկրամաս)

Անվան այլ կիրառումների համար տե՛ս՝ Երմոլովկա (այլ կիրառումներ) Երմոլովկա (ռուս.՝ Ермоловка), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում, Փսոու գետի աջ ափին։ Գտնվում է Սոչիի կենտրոնից 28 կմ հարավ-արևելք, ծովի մակարդակից 263 մ բարձրության վրա։ Բնակչությունը 2002 թվականի տվյալներով գյուղն ուներ 467 բնակիչ, իսկ 2010 թվականին այնտեղ ապրում էր 370 մարդ։ Բնակիչներն զբաղվում են ծխախոտի մշակությամբ, բանջարաբուծությամբ և այգեգործությամբ։ Գյուղն ունի ութամյա դպրոց, ակումբ և բուժկայան։ Պատմություն Երմոլովկան հիմնադրվել է 1900 թվականին, իսկ հայերը եկել են 1910 թվականին՝ Սամսունից։ Գյուղը գտնվում է Ռուսաստանի և Աբխազիայի սահմանի վրա։ Գետի մյուս ափին` Աբխազիայի հայաբնակ Միքելրիփշ գյուղն է, որը Երմոլովկայի հետ կապված է կամրջով։ Ներկայումս կամուրջը փակ է, սահմանային անցակետի բացակայության պատճառով։ Ծանոթագրություններ Արտաքին հղումներ Ռուսաստանի ժամային գոտիները, worldtimezone.com կայքում (անգլ.)